NEW YORK– Tugi Meṛṛuk seg lqaɛa yiwen n ussuter n Tuddsa n Yeɣlanen Yeddukklen akken ad tessuter tuɣdaḍt tatwilant ɣer Lgergarat akken ad tessekyed ttawilat i lmend n uferru n tezɣint deg temnaḍt-a ay d-yusan deg wenẓul n Tniri Tutrimt, ɣef wakken ay d-tenna, ass n ssebt, Terni n Polisario i Tnegga n Yisalan n Lezzayer.
Tuɣdaḍt-a n Tuddsa n Yeɣlanen Yeddukklen tessefra-tt tṣeddart tis 3 n tneɣtust 2351 n 2017 n Useqqamu n Tɣellist ay yesɣezfen lewṣaya n tuɣdaḍt n Minurso ay yesteɛṛfen dakken tazɣent n Lgergarat d tin ay d-igan ugur deg temsalt n weḥbas n yimenɣi d yemtawayen ay yeqqnen ɣer waya, yernu aya d ayen ay yessefk ad t-yessekyed umaru amatu n Yeɣlanen Yeddukklen akken ad t-yefru, ɣef wakken ay d-yenna Ahmed Boukhari, agensas n Terni n Polisario ɣer Tuddsa n Yeɣlanen Yeddukklen.
I wesmekti, taṣeddart-a n tneɣtust 2351 d tin ay d-yefrurin deffir wacḥal n wussan n wemciweṛ deg Useqqamu n Tɣellist, d lemcawṛat aydeg ay skeyden inalkamen n werkaḍ ay terkeḍ Meṛṛuk aḥbas n yimenɣi.
kab_Latn kab_Latn kab_Latn